Բախշյանը նաեւ մեկ այլ թիվ հրապարակեց: Ըստ այդմ, 1999 թվականից ի վեր կրթության ոլորտում, ընդհանուր առմամբ, իրականացվել է 130 միլիոն դոլարի վարկային ծրագիր: Կյանքը, սակայն ցույց է տալիս, որ դրանք անարդյունավետ ծախսված գումարներ են: Հետապնդվող նպատակներն ու ստացված արդյունքները նրա խոսքով, չեն համընկնում: «Մեր կրթության որակը, հատկապես բնագիտության ոլորտում, սարսափելի է»,- ասաց փորձագետը եւ դա հիմնավորելու համար մեջբերեց միասնական քննությունների լրացուցիչ փուլի արդյունքները, որոնց համաձայն, օրինակ՝ քիմիայից անբավարար գնահատական է ստացել դիմորդների 41 տոկոսը, ֆիզիկայից` 48 տոկոսը: